
PËR KRIJIMIN E SEKSIONEVE PENALE PËR GJYKIMIN E TË MITURVE PRANË GJYKATAVE TË RRETHEVE GJYQËSORE 

Në mbështetje të nenit 93 të Kushtetutës, si dhe nenit 13, paragrafi 4 të ligjit nr. 7905, datë 21.3.1995 “Kodi i Procedurës Penale”, të ndryshuar, me propozim të Ministrit të Drejtësisë, 

DEKRETOJ:

Neni 1 

Në territorin e Republikës së Shqipërisë, seksionet penale për gjykimin e të miturve krijohen në: 
1. Gjykatën e rrethit gjyqësor Tiranë, me kompetencë tokësore në rrethet gjyqësore Dibër, Krujë, Kurbin, Mat dhe Tiranë. 
2. Gjykatën e rrethit gjyqësor Durrës, me kompetencë tokësore në rrethet gjyqësore Durrës dhe Kavajë. 
3. Gjykatën e rrethit gjyqësor Shkodër, me kompetencë tokësore në rrethet gjyqësore Lezhë, Kukës, Pukë, Shkodër dhe Tropojë. 
4. Gjykatën e rrethit gjyqësor Vlorë, me kompetencë tokësore në rrethet gjyqësore Berat, Fier, Lushnjë dhe Vlorë. 
5. Gjykatën e rrethit gjyqësor Korçë, me kompetencë tokësore në rrethet gjyqësore Korçë dhe Pogradec. 
6. Gjykatën e rrethit gjyqësor Gjirokastër, me kompetencë tokësore në rrethet gjyqësore Gjirokastër, Përmet dhe Sarandë. 
7. Gjykatën e rrethit gjyqësor Elbasan, me kompetencë tokësore në rrethin gjyqësor Elbasan. 

Neni 2

Dekreti nr. 5351, datë 11.6.2007 “Për krijimin e seksioneve të veçanta penale për gjykimin e të miturve pranë gjykatave të rretheve gjyqësore”, i ndryshuar, shfuqizohet.

Neni 3

Ngarkohet Ministria e Drejtësisë për zbatimin e këtij dekreti.

Neni 4

Ky dekret hyn në fuqi më 1 shtator 2009.

Presidenti i Republikës së Shqipërisë
Bamir Topi
